ज़ोलो के ओर से विंडोज आधारित नाया स्मार्टफोन, Win Q900s लॉंच
नई दिल्ली - भारतीय मोबाइल फोन निर्माता ज़ोलो अब एगो नाया विंडोज आधारित स्मार्ट फोन, विन Q900s (Win Q900s) लॉंच कईलस।
कंपनी के दावा बा कि, ‘‘विन Q900s’’ दुनिया के सबसे हल्का विंडोज आधारित फोन हटे, एकर वजन मात्र 100 ग्राम बतावल जाता। एकरा अलावे सैमसंग गैलक्सि S4 अवुरी एपल आई-फोन 5S के भी एही श्रेणी में गिनल जाला।
ज़ोलो ए फोन के कीमत वोइसे त 11,999 रुपया रखले बिया, लेकिन स्नैपडील से आप एकरा के मात्र 9,999 रुपया में खरीद सकीले।
विन Q900s में 4.7 इंच के एचडी डिस्प्ले दिहल बा जेकरा से 321ppi प 1280x720 पिक्सेल के रिज़ॉल्यूशन मिलेला। फोन के स्क्रीन IPS OGS स्क्रैच प्रूफ ड्रैगन ट्रेल ग्लास के बनल बा।
डबल सिमवाला ए फोन के शक्ति 1.2 GHz क्वाड़ कोर प्रॉसेसर से मिलेला, जबकि फोन में 1 GB रैम के संगे 8 GB के इंटरनल मेमोरी बा जेकरा के माइक्रोएसडी कार्ड के मदद से 32 GB तक बढ़ावल जा सकता।
फोन से फोटोग्राफी करेवाला लोगन खातिर फोन के मुख्य कैमरा प्यौरसेल सेन्सर के संगे, ऑटो फोकस अवुरी एलईडी फ्लैश के लैस बाते। मुख्य कैमरा 8 MP के बा, त फ्रंट कैमरा 2MP के बाटे।
कनैक्टीवीटी के मामला में फोन में 3G HSPA+, WiFi 802.11 b/g/n, ब्लुटूथ, जीपीएस के सुविधा बाटे। जबकि, फोन के बैटरी 1800mAh के बिया।
अगर सॉफ्टवेर के बात कईल जाए त ए फोन में माइक्रोसॉफ़्ट ऑफिस वर्ड, एक्सेल, किंडल, स्काइप अवुरी वन ड्राइव प्रीलोडेड बाटे।
hne_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva